jkorsvik/nowiki_second_scrape_merged huggingface dataset:
Aksel Kloster

Aksel Kloster (født 18. august 1948, død 11. mai 2006) var en norsk politiker (Arbeiderpartiet). I perioden  1995–2003 var han ordfører i Kvinnherad. Han var også sentralstyremedlem i Arbeiderpartiet, leder i Hordaland Arbeiderparti og vararepresentant på Stortinget 1981-1985.
Etter Alexander Kielland-ulykken, agiterte han sammen med Kielland-fondet for å vende den veltede plattformen, for å bringe ut de avdøde, samt avklare årsaksforholdene for at plattformen veltet. 


== Eksterne lenker ==
(no) Aksel Kloster hos Stortinget 
(no) Aksel Kloster hos Norsk senter for forskningsdata 
Minneord i avisen Kvinnheringen
Hvalsang

Hvalsang er lyden hvaler lager når de kommuniserer over avstand. Ordet «sang» blir især brukt til å beskrive det jevne, forutsigbare mønsteret av lyder som noen hvalarter lager. Bare hannene «synger».
Spesielt knølhvalens «sang» er menneskelig. Egentlig er sangen parringshyl, og lyden lages med strupehodet og kan høres over en avstand på minst 30 kilometer. Det er også dokumentert at ulike populasjoner av denne hvalarten har særegne dialekter. Nylig ble det også oppdaget at knølhval på østkysten av Australia hadde endret sangen sin, etter å ha hatt besøk av knølhvaler fra Indiahavet. De tok altså opp en ny dialekt og lærte seg denne.Tradisjonelle finnhvaler har også hvalsang, men den er ikke særlig variert, men heller støtvis konstant, og sangen kan pågå over flere dager. Til gjengjeld er den forbausende kraftig. Målinger med seismografer viser at finnhval-sang ligger forbløffende konstant på cirka 20 Hz og 190 decibel under vann, noe som tilsvarer 130 db over. Det skal tilsvare brølet fra en jetmotor. Den dype, vibrerende lyden fra blåhval er kraftigst av alle.
Mekanismene som blir brukt varierer fra en hvalfamilie til en annen. Sjøpattedyrene er mer avhengig av lyd for å kommunisere og sanse enn andre pattedyr, siden mange sanser har begrensninger i vann. Synet er for eksempel begrenset på grunn av måten vannet absorberer lys. Lukten er helt fraværende i vann. Molekyler sprer seg også langsommere i vann enn luft, så også smak vil ha begrensninger.
Lyd transporteres omkring fire ganger mer effektivt i vann enn i luft. Hvalsang er derfor en meget effektiv måte å kommunisere på, spesielt over lange distanser. Infralyd (lavfrekvent lyd) kan bære over enorme distanser, kanskje over flere hundre kilometer. Hvaler har derfor spesielt godt utviklet hørsel.


== Se også ==
Hvalsafari
Hvalstranding


== Referanser ==


== Eksterne lenker ==
Cornell Universitys hvalkommunikasjonssider
Clarence Clemons

Clarence Anicholas Clemons (født 11. januar 1942 i Norfolk i Virginia, død 18. juni 2011 i Palm Beach i Florida) var en amerikansk saksofonist kjent for sitt samarbeid med Bruce Springsteen og E Street Band.
Clemons spilte med Bruce Springsteen fra 1972, og han og saksofonen var med på å gi E Street den karakteristiske lyden. På de sangene som ikke inneholder deler med saksofon hendte det også at han bidro med andre instrumenter.
Clarence Clemons jobbet ikke bare med The E Street Band, men også med mange andre kjente artister i tillegg til at han har hatt mange egne musikkprosjekter. Noen av de mest kjente er duetten han hadde med Jackson Browne på singelen You're A Friend Of Mine i 1985, og saksofoninnspillingen på Aretha Franklins låt «Freeway Of Love».
Clemons vokste opp i Norfolk (Virginia), hvor han gikk på Maryland State College (nå University of Maryland Eastern Shore) med et stipend i både musikk og amerikansk fotball. Han hadde gode utsikter innen fotball helt til en skade ødela karrieren.
Clarence Clemons ble rammet av hjerneslag 12. juni 2011, og døde seks dager senere av komplikasjoner.
Han gikk under kallenavnet «Big Man».


== Referanser ==


== Eksterne lenker ==
(en) Offisielt nettsted 
(en) Clarence Clemons – kategori av bilder, video eller lyd på Commons 
(en) Clarence Clemons på Internet Movie Database 
(sv) Clarence Clemons i Svensk Filmdatabas 
(en) Clarence Clemons på AllMovie 
(en) Clarence Clemons hos The Movie Database 
(en) Clarence Clemons på Discogs 
(en) Clarence Clemons på MusicBrainz 
(en) Clarence Clemons på Encyclopaedia Metallum 
(en) Clarence Clemons på Songkick 
(en) Clarence Clemons på AllMusic 
Nekrolog NY Times
Portable Document Format

Portable Document Format (PDF) er et digitalt dokumentformat som er utviklet av Adobe Systems og introdusert i 1993. Filene vises på skjerm i samme form som de har når de blir skrevet ut. Det kan betraktes som en form for digitalt papir.
PDF er et åpent format, hvilket innebærer at den som vil kan opprette et program for å lage PDF-filer. Formatet støttes på mange dataplattformer. Stadig flere program har også innebygget eksport for PDF, eksempelvis OpenOffice.org og Microsoft Word. Den vanligste leseren av PDF-dokumenter er Adobe Reader, men det finnes også frie alternativer som enten er basert på Ghostscript eller Xpdf. Det vanligste programmet for å framstille PDF er Adobe Acrobat og Adobe PDF Library, som blant inngår i Adobe InDesign og Adobe Illustrator.
PDF benyttes i første hånd som et distribusjonsformat, både for visning på skjerm som utskrift og trykk. Da PDF er et komprimert og anvendbart dokument, har det i økende grad blitt et alternativ og tildels en erstatning for EPS-filer. I likhet med EPS er PDF basert på PostScript, men er delvis komprimert og har betydelig mindre størrelser enn PS-, EPS- og PRN-filer med tilsvarende innhold. I tillegg kan både raster- og vektorbilder som skrifttyper være en del av PDF-formatet. PDF-dokumentet kan også inneholde innholdsfortegnelser, interne og eksterne hyperlenker, lyd- og videofiler. PDF-dokumenter kan også beskyttes med passord. Det finnes også egne tilpasninger av PDF, blant annet for e-bøker.
PDF er en åpen standard som offisielt ble publisert 1. juli 2008 av ISO som ISO 32000-1:2008.


== Referanser ==


== Eksterne lenker ==
PDF-spesifikasjoner, inkludert PDF-referanse for PDF 1.7, PDF 1.6 (ISBN 0-321-30474-8), PDF 1.5, PDF 1.4 (ISBN 0-201-75839-3), PDF 1.3 (ISBN 0-201-61588-6)
White Paper: PDF Primer – En begynnerleksjon i hva PDF er fra PDF Tools AG.
Adobe Publication: The Four Flavors of Adobe PDF for Paper-based Documents – «De Fire Smaksartene av Adobe PDF». Detaljer om de fire mulige formatene som blir generert av Adobe Acrobat Capture 3.0. Tittelen er villedende da den faktisk ikke beskriver de fire ulike PDF-formatene, men isteden fire ulike måter å lage PDF på i et program. Denne uformelle rettledningen har ført til den utbredte myten at det bare fins fire ulike typer av PDF-fil.
Adobe: PostScript vs. PDF
PDF-historien av prepressure.com
The Camelot Paper – Rapporten hvor John Warnock la ut prosjektet som skapte PDF
AIIM  – Informasjon om PDF/E
AIIM  – Informasjon om PDF/UA
Mars  – Mer informasjon om Adobe Mars Format
Adobe PDF 101: Quick overview of PDF file format – Kort gjennomgang av PDF som filformat
Norwegian Property

Norwegian Property (OSE: NPRO) er et norsk børsnotert eiendomsselskap som har drift, utleie og kjøp/salg av næringseiendom som eneste virksomhet. Norwegian Property AS er utviklet på initiativ av SEB Enskilda, i tett samarbeid med flere store norske eiendomsinvestorer. Bak selskapet står blant andre Torstein Tvenge og Anders Wilhelmsen. 
I porteføljen har selskapet blant annet store deler av Aker Brygge og hovedkontorer for flere store norske børsnoterte selskaper. 18. mai 2006 meldte Linstow AS at det var inngått en betinget avtale om salg av Aker Brygge AS til Norwegian Property. Salget omfatter ca. 57 000 kvm. av kjøpesenter- og kontorarealene på Aker Brygge.
Norwegian Property ble registrert på Oslo Børs 13. juni 2006. Selskapet var inne på OBX-indeksen fra 18. desember 2009 til 18. juni 2010.
Sommeren 2010 ble rykter om en mulig fusjon av selskapet med det statlig eide Entra eiendom kjent i media. Næringsminister Dag Terje Andersen åpnet etter hvert for en privatisering av selskapet.Den 10. mars 2010 ble det gjennomført en emisjon på 45 326 000 aksjer til NOK 12 per aksje. Kapitaløkningen representerer 10 prosent av de utestående aksjene i selskapet.


== Om eiendommene ==
Norwegian Property ASA har eiendommer i Oslo, Bærum, på Gardermoen og i Stavanger. Dette er hovedsakelig kontorlokaler, med lager og parkering i tilknytning til disse, samt butikk- og serveringsarealer.


== Galleri ==

		
		
		
		
		


== Referanser ==


== Eksterne lenker ==
Offisielt nettsted
Alf Brodal

Alf Brodal (født i Kristiania 25. januar 1910, død 29. februar 1988) var en norsk anatom (lege), prosektor, professor ved Anatomisk institutt ved Universitetet i Oslo. 
Brodal var prorektor ved Universitetet i Oslo fra 1967 til 1969. Han regnes for å være en av de viktigste norske hjerneforskere. 
Han ble utnevnt til kommandør av Den Kongelige Norske St. Olavs Orden  i 1980.
Han var far til Per Alf Brodal, også professor i anatomi.


== Referanser ==


== Eksterne lenker ==
Alf Brodal - Norsk biografisk leksikon
Alf Brodal - Store norske leksikon
Alf Brodal - hjerneforsker av format
Robert Benton

Robert Benton (født 29. september 1932 i Waxahachie, Texas, USA) er en amerikansk regissør.
Han vant i 1979 en Oscar for beste regi med filmen Kramer mot Kramer (Kramer vs. Kramer).


== Referanser ==


== Eksterne lenker ==
(en) Robert Benton på Internet Movie Database 
(sv) Robert Benton i Svensk Filmdatabas 
(da) Robert Benton på Filmdatabasen 
(da) Robert Benton på Scope 
(fr) Robert Benton på Allociné 
(en) Robert Benton på AllMovie 
(en) Robert Benton hos Turner Classic Movies 
(en) Robert Benton hos The Movie Database 
(en) Robert Benton hos Internet Broadway Database
John G. Avildsen

John G. Avildsen (født 21. desember 1935 i Oak Park i Illinois i USA, død 16. juni 2017 i Los Angeles) var en amerikansk regissør. Han var av dansk opprinnelse.Han vant Oscar for beste regi med filmen Rocky (1976).


== Referanser ==


== Eksterne lenker ==
(en) John G. Avildsen på Internet Movie Database 
(sv) John G. Avildsen i Svensk Filmdatabas 
(da) John G. Avildsen på Filmdatabasen 
(da) John G. Avildsen på Scope 
(fr) John G. Avildsen på Allociné 
(en) John G. Avildsen på AllMovie 
(en) John G. Avildsen hos Turner Classic Movies 
(en) John G. Avildsen hos Rotten Tomatoes 
(en) John G. Avildsen hos The Movie Database
George Roy Hill

George Roy Hill (født 20. desember 1921 i Minneapolis i Minnesota i USA, død 27. desember 2002 i New York City i USA) var en amerikansk regissør.
Han vant Oscar for beste regi med filmen Stikket (1973).


== Referanser ==


== Eksterne lenker ==
(en) George Roy Hill på Internet Movie Database 
(sv) George Roy Hill i Svensk Filmdatabas 
(da) George Roy Hill på Filmdatabasen 
(da) George Roy Hill på Scope 
(fr) George Roy Hill på Allociné 
(en) George Roy Hill på AllMovie 
(en) George Roy Hill hos Turner Classic Movies 
(en) George Roy Hill hos Rotten Tomatoes 
(en) George Roy Hill hos The Movie Database 
(en) George Roy Hill hos Internet Broadway Database
Bob Fosse

Robert Louis Fosse (født 23. juni 1927 i Chicago i Illinois i USA, død 23. september 1987 i Washington, D.C.) var en amerikansk regissør og koreograf av norsk-irsk opprinnelse.
Han ble tildelt Oscar for beste regi med filmen Cabaret (1972). Han var også nominert til oscar for filmene Lenny (1974) og Bak kulissene (1979). 


== Filmografi i utvalg ==
1972 – Cabaret
1979 – Bak kulissene


== Referanser ==


== Eksterne lenker ==
(en) Bob Fosse på Internet Movie Database 
(sv) Bob Fosse i Svensk Filmdatabas 
(da) Bob Fosse på Filmdatabasen 
(da) Bob Fosse på Scope 
(fr) Bob Fosse på Allociné 
(en) Bob Fosse på AllMovie 
(en) Bob Fosse hos Turner Classic Movies 
(en) Bob Fosse hos The Movie Database 
(en) Bob Fosse hos Internet Broadway Database 
(en) Bob Fosse på Internet Broadway Database
Artikkelen har ingen egenskaper for filmpersondatabaser i Wikidata
Erling Hoff Leirvik

Erling Hoff Leirvik (født 10. mars 1957) er en norsk sosialantropolog. Han er utdannet mag.art. i sosialantropologi fra Norges teknisk-naturvitenskapelige universitet (den gang Universitetet i Trondheim) i 1991. Han har undervist som amanuensis ( 1991 - 1993) og timelærer ( 1998 - 2003) ved samme institusjon og arbeidet på SINTEF ved avdeling for Kunnskap og Strategi ( 2001 - 2006). 
Arbeidet ved 3 folkehøgskoler med Selvutvikling og Kulturfag. Og kursholder i Selvutviklingsrelaterte tema i mange år.
Hoff Leirvik var fra 2007 til 2013 ansatt som førstelektor i helsefag ved Høgskolen Stord/Haugesund, der han utviklet og organiserte en videreutdannelse i Integrativ Ledelse og Samhandling


== Samhandling i Rosenborg ==
Hoff Leirvik er mest kjent for sin forskning på samhandling i Rosenborg Ballklub. Her prøver han å finne teoretiske uttrykk for det som Nils Arne Eggen kaller «rosenborgrytmen», det at du blir god ved å gjøre de andre gode.


== Bibliografi ==
Yin/yang i praksis Institutt for sosialantropologi, NTNU: 1991.
Samhandlingens ethos : et blikk på ledelse og kommunikasjon i Rosenborg ballklub 2000
Mulighetenes reservoar : om energiflyt i organisasjoner / skrevet av Svein Halvard Jørgensen, Erling Hoff-Leirvik og Truls Paulsen
Nils Arne Eggens Rosenborg - modell for organisering av kreativ samhandling og improvisasjon. (2008)


== Eksterne lenker ==
Jakten på Rosenborg-rytmen Artikkel i Gemini
Dybdeskarphet

Dybdeskarphet er et begrep som brukes innen fotografi for å angi hvor skarpt et bilde tar seg ut foran og bak fokuserings­planet i et motiv. Avstanden mellom det planet i forgrunnen og det planet i bakgrunnen av motivet som synes skarpt (akseptabel uskarphet), kalles skarphets­dybde. Den delen av skarphets­dybden som ligger bak fokuserings­planet er alltid større enn den delen som ligger foran. Dette sees tydelig ved fotografering på store avstander. Ved nærfotografering er ikke forskjellen synlig, da er skarphets­dybden i praksis like stor foran og bak fokuserings­planet.
Dybdeskarpheten avhenger av tre forhold:

Avstanden til motivet. Ved nærfotografering har man generelt liten dybde­skarphet; mens når man fokuserer på fjerne motiver, ser alt skarpt ut.
Objektivets brennvidde. Fotografering med vidvinkelobjektiver gir stor dybdeskarphet; mens teleobjektiver kun avbilder det fokuserte hovedmotivet skarpt og gir uskarp for- og bakgrunn.
Blenderåpningen. Liten blenderåpning gir stor dybdeskarphet; mens stor blenderåpning gir mindre (se bilder).


== Se også ==
Bokeh.
Hyperfokalavstand.
Optikk.
Sverre Sløgedal

Sverre Sløgedal (født 6. april 1930, død 24. januar 2016 i Trondheim) var en norsk filosof. Han var førsteamanuensis ved Filosofisk institutt ved Norges teknisk-naturvitenskapelige universitet (NTNU). Han ble mag.art. ved Universitetet i Oslo i 1966 og arbeidet en periode som vitenskapelig assistent for professor Arne Næss. Sløgedal ble dr.philos. ved NTNU i 1993. Han har særlig arbeidet med problemer som epistemologi, vitenskapsteori, idéhistorie, logikk og eksistensfilosofi (spesielt Zapffe, Schopenhauer, Tønnesen og Nietzsche).


== Bibliografi ==
Den trøstende Schopenhauer: Schopenhauer om døden. Oversettelse, innledning og kritiske kommentarer ved Sverre Sløgedal. (2004). Oslo: Solum. ISBN 82-560-1420-2, h. 164 s.
Mennesket i verden: en drøftelse av menneskesynet i lys av kunnskapsteori, vitenskapsteori og AI-forskning. (1993). Trondheim: Filosofisk institutt, Universitetet i Trondheim, AVH. 478 s. Avhandling (dr. philos.) – Universitetet i Trondheim, 1993.


== Eksterne lenker ==
(no) Publikasjoner av Sverre Sløgedal i BIBSYS
(no) Publikasjoner av Sverre Sløgedal i forskningsdokumentasjonssystemet CRIStin
Franklin J. Schaffner

Franklin J. Schaffner (født 30. mai 1920 i Tokyo, Japan, død 2. juli 1989 i Santa Monica, California, USA) var en amerikansk regissør.
Han vant Oscar for beste regi med filmen Patton – menneske og soldat (1970).


== Referanser ==


== Eksterne lenker ==
(en) Franklin J. Schaffner på Internet Movie Database 
(sv) Franklin J. Schaffner i Svensk Filmdatabas 
(da) Franklin J. Schaffner på Filmdatabasen 
(da) Franklin J. Schaffner på Scope 
(fr) Franklin J. Schaffner på Allociné 
(en) Franklin J. Schaffner på AllMovie 
(en) Franklin J. Schaffner hos Turner Classic Movies 
(en) Franklin J. Schaffner hos The Movie Database 
(en) Franklin J. Schaffner hos Internet Broadway Database
Arve Sørum

For arkitekten Arve Sørum, se Arve Sørum (arkitekt).Arve Sørum (født 19. september 1945) er professor emeritus i sosialantropologi ved Universitetet i Oslo. 
Han er dr.philos fra Norges teknisk-naturvitenskapelige universitet i 1991 med avhandlingen The forked branch: a study of meaning in Bedamini ceremonial basert på feltarbeid i Melanesia, hvor han har utført forskning flere ganger. Opponentene til hans doktorgrad var verdenskjente Fredrik Barth og Roy Wagner. 
Sørum avviker fra mainstream i norsk sosialantropologi ved at han er sterkt influert av amerikansk kulturantropologi og av strukturalisme i sin forskning.
Sørum arbeidet i perioden 1990 til 1992 som førsteamanuensis ved Sosialantropologisk institutt (NTNU).


== Eksterne lenker ==
(no) Publikasjoner av Arve Sørum i forskningsdokumentasjonssystemet CRIStin
Paul Casey

Paul Casey (født 21. juli 1977 i Cheltenham) er en engelsk profesjonell golfspiller som deltar på både Europatouren og PGA-touren.
Casey er født i Weybridge. Etter å ha gått på Hampton School fikk han et golfstipend ved Arizona State University og gjorde en lysende amatørkarriere. I USA ble han den første til å vinne tre Pac-10-mesterskap i strekk (1998, 1999 og 2000). I 2000 knuste han mesterskapsrekorden til Tiger Woods (18 under par) med en score på 265, 23 slag under par. Tilbake på den andre siden av Atlanteren vant han det engelske amatørmesterskapet i 1999 og 2000. Han representerte De britiske øyer da de vant Walker Cup i 1999 og ble kun den tredje spilleren på 77 år til å vinne fire matcher uten tap.
Casey ble medlem av Europatouren i mai 2001 og tok en annenplass i sin femte turnering og en seier i sin ellevte, Gleneagles Scottish PGA Championship. Denne første sesongen ble han nr. 22 på Order of Merit og ble tildelt Sir Henry Cotton Rookie of the Year Award. Etter en skuffende annen sesong vant han både ANZ Championship og Benson & Hedges International Open i 2003, og endte på sjetteplass på Order of Merit.
Casey vant ingen individuelle titler i 2004, men var med på det seirende europeiske laget i Ryder Cup, og vant WGC–World Cup for England sammen med Luke Donald. Et annet høydepunkt dette året var en sjetteplass i hans første opptreden i The Masters. Han ble medlem av den amerikanske PGA-touren kort tid etter med midlertidig status, og deltagelsen i Ryder Cup i 2004 kvalifiserte ham for medlemskap for 2005-sesongen. Han har imidlertid fortsatt å spille mest i Europa, og tok en ny seier på Europatouren i TCL Classic i 2005, og i 2006 vant han både Volvo China Open og Johnnie Walker Championship at Gleneagles.
Under Sommer-OL 2020 i Tokyo som ble arrangert i 2021 ble han nummer 4, etter å ha tapt omspill  mot seks andre spillere om bronsemedaljen.


== Meritter ==


=== Seire på PGA-touren ===
2009 Shell Houston Open


=== Seire på Europatouren ===
2013: Irish Open
2011: Volvo Golf Champions
2009: Abu Dhabi Golf Championship, BMW PGA Championship
2007: Abu Dhabi Golf Championship
2006: Volvo China Open, Johnnie Walker Championship at Gleneagles, HSBC World Match Play Championship
2005, TCL Classic
2003: ANZ Championship, Benson & Hedges International Open
2001: Gleneagles Scottish PGA Championship


=== Ryder Cup ===
2004, 2006, 2008


== Referanser ==


== Eksterne lenker ==
Offisielt nettsted 
(en) Paul Casey – kategori av bilder, video eller lyd på Commons 
(de) Paul Casey – Munzinger Sportsarchiv 
(en) Paul Casey – Olympedia 
(en) Paul Casey – PGA-touren 
(en) Paul Casey – Europatouren 
(en) Paul Casey – Japantouren 
(en) Paul Casey – Verdensrankingen
Arne Martin Klausen

Arne Martin Klausen (født 19. desember 1927 i Porsgrunn, død 15. juni 2018 i Fredrikstad) var professor i sosialantropologi ved Universitetet i Oslo.
Klausen var en av Norges ledende sosialantropologer. Han var mag.art. fra Universitetet i Oslo (1957) og ble konservator ved Etnografisk museum i Oslo i 1960. I 1968 ble han dr. philos. på en avhandling om det norske fiskeriprosjektet i Kerala i India.  I 1974 ble han den første professor i sosialantropologi ved Universitetet i Oslo hvor han var professor ved Institutt for sosialantropologi til 1995. 
Klausen var den første systematiske bistandskritiker i Norge  og gjennomførte pionerarbeider om norsk væremåte og  massemedier. Han var sterkt opptatt av formidling av kunnskap på en relevant og forståelig måte og skrev en rekke bøker og avhandlinger. Sammen med Johan Galtung var han med på opprettelsen av Fredsforskningsinstituttet i Oslo (PRIO) i 1959.
I 1999 ga han ut selvbiografien Et liv i kulturkollisjon.
Klausen var medlem av Det Kongelige Norske Videnskabers Selskap og Det Norske Videnskaps-Akademi.


== Referanser ==


== Kilder ==
Arne Martin Klausen - Store norske leksikon
Arne Martin Klausen - Norsk biografisk leksikon
Jon Inge Høiland

Jon Inge Høiland (født 20. september 1977 i Fåberg) er en norsk tidligere fotballspiller. Høiland spilte midtstopper eller høyreback og er bokført med 25 A-landskamper og 23 U-21-landskamper. Høiland startet sin karriere i Faaberg.
Han spilte for Rosenborg etter en overgang fra Stabæk i desember 2010, kontrakten varte ut 2013. Han kom til Stabæk fra den svenske klubben Malmö som han spilte for fra 2003 til 2007, med unntak av et låneopphold i 2006 i Bundesliga-klubben Kaiserslautern. Med Stabæk vant han seriegull i 2008. Høiland returnerte til Stabæk i 2014, som ble hans siste sesong som fotballspiller på toppnivå. Han fortsatte å jobbe i Stabæk i salg og marked fram til 2017. Han har også spilt for Snarøya nedover i divisjonssystemet etter han ga seg som aktiv fotballspiller i Stabæk.
Høiland scoret et dramatisk mål for Malmö i 2004 i finalekampen i Allsvenskan. Malmös Niklas Skoog bommet på en straffe, men Høiland scoret på returen, og Malmö fikk 1-0 og vant dermed Allsvenskan.


== Eksterne lenker ==
(en) Jon Inge Høiland – Transfermarkt 
(en) Jon Inge Høiland – national-football-teams.com 
(en) Jon Inge Høiland – WorldFootball.net 
(en) Jon Inge Høiland – FootballDatabase.eu 
(en) Jon Inge Høiland – EU-Football.info 
(no) Jon Inge Høiland – Norges Fotballforbund 
(en) Jon Inge Høiland – FBref 
(es) Jon Inge Høiland – as.com 
Profil på RBK.no
John Schlesinger

John Schlesinger (født 16. februar 1926 in London i England, død 25. juli 2003 i Palm Springs i California i USA) var en britisk filmregissør.
Han ble tildelt Oscar for beste regi med filmen Asfalt-cowboy (1969).


== Bakgrunn ==
Schlesinger var onkel til historikeren Ian Buruma. I 2006 ga Buruma ut boken Conversations with John Schlesinger (Random House). Schlesinger vokste opp i en velstående familie i Hampstead, London. Foreldrene Winnifred og Bernard Schlesinger var barn av jøder som hadde innvandret til England fra Tyskland. Begge ble preget av fordommer mot jøder i England. Burumas bok Their Promised Land er basert på Winnifred og Bernards brev til hverandre og handler om livet som jøde i England tidlig på 1900-tallet. Winnifred og Bernard tok seg under andre verdenskrig av 12 jødiske barn som var blant de rundt 10.000 som ble reddet unna holocaust med Kindertransport fra Tyskland til England.


== Filmografi (spillefilm) ==

1962 – En slags kjærlighet

1963 – Billy løgnhals

1965 – Darling

1967 – Fjernt fra byens larm

1969 – Asfalt-cowboy

1971 – Sunday Bloody Sunday

1975 – Medaljens bakside

1976 – Maratonmannen

1979 – Yanks

1981 – Hvor tok veien veien?

1985 – Kodenavn: Falken

1990 – En fremmed banker på

1996 – Øye for øye

2000 – The Next Best Thing


== Referanser ==


== Eksterne lenker ==
(en) John Schlesinger på Internet Movie Database 
(sv) John Schlesinger i Svensk Filmdatabas 
(da) John Schlesinger på Filmdatabasen 
(da) John Schlesinger på Scope 
(fr) John Schlesinger på Allociné 
(en) John Schlesinger på AllMovie 
(en) John Schlesinger hos Turner Classic Movies 
(en) John Schlesinger hos The Movie Database